﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Mulţumiri tuturor enoriaşilor parohiei „Sfântul Nicolae” care şi-au achitat cu regularitate datoriile către biserică în anul 2015 Totodată adresăm rugămintea de a-şi reînnoi membria acelora care au întârziat s-o facă Încasarea contribuţiei dvs aferente anului în curs este extrem de importantă: biserica îşi poate astfel achita la timp impozitele, taxele şi cheltuielile care îi revin Fiecare parohian care participă la viaţa liturgică şi socială a bisericii trebuie să fie un membru în good standing LITURGICAL PROGRAM OF THE WEEK JANUARY 25 - 31 LITURGICAL PRO SFWarietdudarnyde,asJyda,anJyua,naJruayanru2ya9r3:y0T:2T7H: S u n d ay , J a n u a ry 3 1 : MVate The Akathist of Saint George The Akathist of Three Hierarchs THREE HIERARCHS Matins, Divine Liturgy Vespers Matins and Divine Liturgy 71P8re7o8t 4P a4r4o5h3M– afrixiu;s9D1a7n5ie9l2D2u5m7i1t r–emscoub i l - 31 66 3300 PPMM 886:: 333000 AAPMMM MEMBRII PAROHIEI “SFÂNTUL NICOLAE” SUNT INVITATI SA PARTICIPE LA ADUNAREA GENERALA DUMINICA 31 IANUARIE 2016, ORA 1 00 PM, DUPA SFÂNTA LITURGHIE EVANGHELIA DIN DUMINICA A 31-A DUPA RUSALII î Na în vremea aceea, pe când se apropia Iisus de Ierihon, un orb şedea lângă drum, cerşind Şi, auzind el mulţimea care trecea, întreba ce este aceasta Şi i-au spus că trece Iisus Nazarineanul Şi el a strigat, zicând: Iisuse, Fiul lui David, fie-Ţi milă de mine! Şi cei care mergeau înainte îl certau ca să tacă, iar el cu mult mai mult striga: Fiule al lui David, fie-Ţi milă de mine! Şi oprindu-Se, Iisus a poruncit să-l aducă la El; şi apropiindu-se, l-a întrebat: Ce voieşti să-ţi fac? Iar el a zis: Doamne, să văd! Şi Iisus i-a zis: Vezi! Credinţa ta te-a mântuit Şi îndată a văzut şi mergea după El, slăvind pe Dumnezeu Şi tot poporul care văzuse a dat laudă lui Dumnezeu (LUCA 18,35 - 43) DESPRE RABDARE 1 Intrebat-a un frate pe un părinte iscusit, zicând: „Te rog, părinte, spune-mi, care faptă este mai folositoare şi mai odihnitoare omului?" Răspuns-a lui bătrânul: „Fiule, fapta cea mai folositoare şi mai odihnitoare omului, este aceasta: unirea voii omului cu voia lui Dumnezeu Zis-a fratele: „Spune-mi, părinte, în ce chip şi cum este această unire a voii omului cu voia lui Dumnezeu?" Zis-a lui bătrânul: „Fiule, urarea voii omului cu voia lui Dumnezeu este aceasta şi în acest chip: «Doamne, iată de acum înainte îmi unesc toată voia mea cu a Ta, ca de acum înainte să nu se mai împotrivească, nici să mai bănuiască voia mea voia Ta, ci orice va voi şi va fi iubit voii Tale, aceea va vrea şi va iubi voia mea De va voi şi va fi plăcut voii Tale să nu-mi vină mie supărări şi neajunsuri sau boală trupului meu sau orice alte primejdii sau pedeapsă, acelea le va voi şi vor fi plăcute şi bineprimite şi voii mele Asemenea, de va voi şi va primi ceva bineplăcut voii Tale şi se va porni un frate oarecare asupra mea cu mare ocară, ponegrire şi defăimare până şi cu bătaie, acestea vor fi plăcute şi bine primite şi voii mele Toate care vor fi primite, plăcute şi iubite voii Tale, acelea vor fi plăcute, iubite şi primite şi voii mele De acum înainte, voia mea din voia Ta nu va ieşi, nici nu se va despărţi, ştiind că voia Ta este întotdeauna spre binele şi folosul meu, şi fără de voia Ta nimic nu se lucrează, nici nu se face în lume De mi-a făcut mie cineva vreo supărare, voia Ta aşa a vrut şi voia mea aşa voieşte» Iată, fiule, ţi-am spus care faptă e mai folositoare şi mai odihnitoare omului şi ţi-am arătat în ce chip este unirea voii omului cu voia lui Dumnezeu Deci, mergi şi fă aşa şi vei fi pururea odihnit şi te vei mântui!" 2 Un frate l-a întrebat pe un părinte oarecare, zicând: „Dacă se va întâmpla să se pornească un frate asupra mea cu mânie sau cu mândrie şi va începe înaintea oamenilor a mă ocărî, a mă defăima şi a mă batjocori, spune-mi, părinte, ce voi face atunci, ca să nu mi se tulbure inima asupra acelui frate, auzind eu atâta ocară, defăimare şi batjocură înaintea atâtor oameni cinstiţi?" Răspuns-a bătrânul: „Pentru o întâmplare ca aceasta, ne-a lăsat nouă chip de mare folos fericitul David, împăratul Ierusalimului, când se ridicase asupra lui, cu mare putere, Abesalom, feciorul lui, şi alerga după el să-l ajungă şi să-l omoare, pentru a-i lua împărăţia Fugind el, oştenii şi slujitorii casei lui mergeau pe sub un deal Iar un om oarecare, ce se chema Semei, a început să strige în gura mare din acel deal, să-l ocărască şi să-l defăimeze pe împărat în auzul lui şi al tuturor slugilor lui Chiar şi cu pietre arunca din deal asupra împăratului Iar oştenii şi slujitorii care erau cu împăratul, nemaiputând suferi ocara şi batjocura acelui om fără de omenie, au grăit împăratului, zicând: «împărate, de ce taci? Porunceşte să tăiem capul acelui câine rău, că nu mai putem suferi o ocară şi batjocură ca aceasta asupra stăpânului nostru, de la un câine ca acela!» Zis-a lor împăratul: «Nu, nidun rău să nu-i faceţi, că Dumnezeu îi porunceşte să mă ocărască şi să mă blesteme prin acele cuvinte» Deci şi tu, fiule, când se va porni un frate cu mândrie sau cu mânie asupra ta şi te va ocărî, batjocorindu-te înaintea oamenilor, atunci socoteşte şi zi în gândul tău aşa: «Acestui frate, Dumnezeu îi porunceşte să-mi zică mie aceste cuvinte» Acestea zicând în gândul tău, îndată se va limpezi şi se va linişti tulburarea inimii tale Aşa fă, fiule, şi vei fi liniştit" 3 Zis-a un părinte: „Fiilor, pentru aceasta nu sporim în fapte bune, nici nu cunoaştem măsura noastră, pentru că nu avem răbdare în lucrurile pe care le începem Fără osteneală vrem să câştigăm bunătăţile, umblăm din loc în loc vrând să aflăm loc de odihnă, unde nu este diavol Căci călugărul care se sileşte şi se osteneşte câteva zile, apoi se trândăveşte şi slăbeşte şi iar se sileşte şi iar se leneveşte, nu sporeşte nimic, nici răbdare nu poate să câştige" 4 Venind ziua începerii Sfântului şi Marelui Post, un frate s-a hotărât şi a făgăduit înaintea lui Dumnezeu că nu va ieşi din chilia lui afară, până în ziua Sfintelor Paşti Astfel şi-a gătit în chilia sa toate cele ce-i trebuiau lui în timpul postului, până la Paşti Şi s-a închis ca să nu poată intra nimeni la dânsul Iar vrăjmaşul diavol, neputând răbda hotărârea şi făgăduinţa acelui frate, începerea cea bună şi silinţa lui, a vrut să-l smintească din hotărârea sa, să-l scoată afară din chilie, ca să-şi calce făgăduinţa pe care a făcut-o înaintea lui Dumnezeu Aşadar, i-a umplut chilia cu păduchi de lemn, urât mirositori, atât de mulţi, încât nu era nicăieri loc în chilie, cât ai pune vârful degetului, unde să nu fie păduchi Peste tot era plin şi nu se vedeau pereţii chiliei, nici podelele, nici pâinea, nici apa şi toate vasele erau pline Iar el, văzând atâta urâciune şi o pedeapsă ca aceea în chilie, sejmra foarte A cunoscut că este ispită diavolească, dar răbda mereu vitejeşte şi se întărea, zicând în cugetul său: „Chiar dacă mă va pedepsi Dumnezeu până la moarte, eu din chilie afară, până în ziua Paştilor, nu voi ieşi; precum am făgăduit lui Dumnezeu, aşa voi face" Iar Dumnezeu, văzând bărbăteasca lui răbdare, când a fost în duminica a treia a Sfântului Post, a poruncit furnicilor să intre în chilia lui şi să-i scoată toţi păduchii din ea Astfel, au venit şi au intrat în chilia lui o mulţime de furnici, ca la un război cu mare vitejie şi cu mânie asupra păduchilor de lemn, acoperindu-i pe toţi Fratele stând, căuta şi se minuna de un lucru ca acesta, că fiecare furnică ieşea din chilie pe ferestre, pe unde intrase, trăgând câte un păduche de lemn afară Şi aşa, într-un ceas, i-au scos şi l-au curăţit pe toţi din chilie Pentru aceea, fraţilor, bună este răbdarea în ispite, pentru că cei ce rabdă cu mulţumire, ajung la bun sfârşit 5 Odată, a venit un om la Schit, având supărare de duh necurat Petrecând el multă vreme acolo, n-a simţit niciun folos sau uşurare Iar unui părinte oarecare făcându-i-se milă, s- a rugat lui Dumnezeu pentru dânsul şi l-a însemnat pe faţă cu semnul cinstitei Cruci Iar dracul fiind strâmtorat şi necăjit de acel părinte, i-a grăit: „Mă izgoneşti pe mine din acest om, dar să ştii că dacă mă izgoneşti, la tine voi veni" Zis-a lui acest părinte: „Vino la mine, că eu cu bucurie te voi primi" Şi aşa, ieşind necuratul duh din acel om, a mers şi s-a lipit de părintele îndată a început să-1 îngreuieze şi, să-l necăjească Doisprezece ani l-a necăjit cu fel de fel de ispite Iar bătrânul răbda şi se ruga lui Dumnezeu cu priveghere şi cu mult post, muncind duhul care petrecea cu dânsul Mâncarea lui era în toate zilele numai câte doisprezece sâmburi de finic După doisprezece ani, nemaiputând necuratul duh să-1 sufere pe călugăr, l- a părăsit şi a fugit de la dânsul Iar bătrânul, văzând dracul că a fugit, i-a zis: „De ce mă părăseşti şi fugi de la mine? Mai întoarce-te şi mai petrece cu mine!" Zis-a lui dracul: „Să te pedepsească Dumnezeu, călugăre, că numai Acela va putea să te biruiască!" Acestea zicând, s-a dus, cu ruşine (PATERICUL EGIPTEAN)